title: Регламент за изпълнение (ЕС) 2018/774 на Съвета от 28 май 2018 година за прилагане на Регламент (ЕС) № 36/2012 относно ограничителни мерки с оглед на положението в Сирия

text:
               29.5.2018

               BG

               Официален вестник на Европейския съюз

               L 131/1

         РЕГЛАМЕНТ ЗА ИЗПЪЛНЕНИЕ (ЕС) 2018/774 НА СЪВЕТА
   от 28 май 2018 година
   за прилагане на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012 относно ограничителни мерки с оглед на положението в Сирия.

               (2)

               Въз основа на прегледа на мерките следва да се актуализират и изменят вписванията за определени лица, образувания и органи, за които се прилагат ограничителните мерки, предвидени в приложение II към Регламент (ЕС) № 36/2012.

               (3)

               Поради това приложение II към Регламент (ЕС) № 36/2012 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя съгласно приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 май 2018 година.

            За Съвета

            Председател

         F. MOGHERINI

      (1)  ОВ L 16, 19.1.2012 г., стр. 1.

      ПРИЛОЖЕНИЕ
      Приложение II към Регламент (ЕС) № 36/2012 се изменя, както следва:

                  I.

                  В част А „Лица“ посочените по-долу вписвания се изменят, както следва:

                              Име

                              Идентификационни данни

                              Основания

                              Дата на включване в списъка

                              „7.

                           Amjad (
                                 ) Abbas (
                                 ) (изв. още като Al-Abbas)

                              Началник на отдела за политическа сигурност в Banyas, участва в репресиите срещу протестиращите в Baida.

                              9.5.2011 г.

                              8.

                           Rami (
                                 ) Makhlouf (
                                 )

                              Дата на раждане: 10 юли 1969 г.;
                              Място на раждане: Дамаск;
                              паспорт № 000098044,
                              номер на издаване 002-03-0015187

                              Водещ бизнесмен, извършващ дейност в Сирия, с интереси в секторите на телекомуникациите, финансовите услуги, транспорта и недвижимите имоти; има финансови интереси и/или заема висши и ръководни постове в Syriatel — водещия оператор на мобилни телефонни услуги в Сирия, и в инвестиционните фондове Al Mashreq, Bena Properties и Cham Holding.
                              Предоставя финансиране и подкрепа за сирийския режим посредством бизнес интересите си.
                              Влиятелен член е на семейство Makhlouf и е тясно свързан със семейство Assad; братовчед е на президента Bashar al-Assad.

                              9.5.2011 г.

                              9.

                           Abd Al-Fatah (
                                 ) Qudsiyah (
                                 )

                              Дата на раждане: 1953 г.;
                              Място на раждане: Хама;
                              Дипломатически паспорт № D0005788

                              Офицер със звание „генерал-майор“ от сирийските въоръжени сили, на служба след май 2011 г.
                              Заместник-директор на службата за национална сигурност на партия Ba'ath. Бивш началник на сирийското военно разузнаване. Участва в жестоките репресии срещу цивилното население в Сирия.

                              9.5.2011 г.

                              13.

                           Munzir (
                                 ) (изв. още като Mundhir, Monzer) Jamil (
                                 ) Al-Assad (
                                 )

                              Дата на раждане: 1 март 1961 г.;
                              Място на раждане: Kerdaha, провинция Латакия;
                              Паспорти № 86449 и № 842781

                              Замесен в репресиите над цивилното население като част от милицията Shabiha.

                              9.5.2011 г.

                              19.

                           Iyad (
                                 ) (изв. още като Eyad) Makhlouf (
                                 )

                              Дата на раждане: 21 януари 1973 г.;
                              Място на раждане: Дамаск;
                              паспорт № N001820740

                              Член на семейство Makhlouf; син на Mohammed Makhlouf, брат на Hafez и Rami, и брат на Ihab Makhlouf; братовчед е на президента Bashar al-Assad.
                              Член на сирийските служби за сигурност и разузнавателни служби, на служба след май 2011 г.
                              Офицер в дирекция „Общо разузнаване“, участва в репресиите над цивилното население в Сирия.

                              23.5.2011 г.

                              23.

                           Zoulhima (
                                 ) (изв. още като Zu al-Himma) Chaliche (
                                 ) (изв. още като Shalish, Shaleesh) (изв. още като Dhu al-Himma Shalish)

                              Роден през 1951 г. или през 1946 г., или през 1956 г.;
                              Място на раждане: Kerdaha

                              Офицер на сирийските служби за сигурност и разузнавателни служби на служба след май 2011 г.; бивш началник на сигурността на президента.
                              Член на сирийските въоръжени сили със звание „генерал-майор“, на служба след май 2011 г.
                              Участва в репресиите срещу протестиращите.
                              Член на семейство Assad: братовчед е на президента Bashar al-Assad

                              23.6.2011 г.

                              26.

                           Генерал майор Qasem (
                                 ) Soleimani (
                                 ) (изв. още като Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Дата на раждане: 11 март 1957 г.;
                              Място на раждане: Qom, (Ислямска република) Иран;
                              Паспорт № 008827, издаден в Иран

                              Командващ Иранската революционна гвардия, сили „Qods“, участва в доставката на оборудване и осигуряването на помощ на сирийския режим за потушаване на протестите в Сирия.

                              23.6.2011 г.

                              27.

                           Hossein (
                                 ) Taeb (
                                 ) (изв. още като Taeb, Hassan; изв. още като Taeb, Hosein; изв. още като Taeb, Hossein; изв. още като Taeb, Hussayn; изв. още като Hojjatoleslam Hossein Ta'eb)

                              Роден: 1963 г.;
                              Място на раждане: Техеран, Иран

                              Заместник-командващ на разузнаването на Иранската революционна гвардия, участва в доставката на оборудване и осигуряването на помощ на сирийския режим за потушаване на протестите в Сирия.

                              23.6.2011 г.

                              36.

                           Nizar (
                                 ) al-Asaad (
                                 ) (изв. още като Nizar Asaad)

                              Братовчед на Bashar Al-Assad; бил е ръководител на дружеството „Nizar Oilfield Supplies“

                              Много близък до ключови официални лица в правителството.
                              Финансира милицията „Shabiha“ в района на Латакия.

                              23.8.2011 г.

                              37.

                           Генерал-майор Rafiq (
                                 ) (изв. още като Rafeeq) Shahadah (
                                 ) (изв. още като Shahada, Shahade, Shahadeh, Chahada, Chahade, Chahadeh, Chahada)

                              Дата на раждане: 1956 г.;
                              Място на раждане: Jablah, провинция Латакия

                              Член на сирийските въоръжени сили със звание „генерал-майор“, на служба след май 2011 г. Бивш началник на Отдел 293 (Вътрешни работи) на Сирийското военно разузнаване в Дамаск. Пряк участник в репресиите и насилието над цивилното население в Дамаск. Съветник на президента Bashar Al-Assad по стратегическите въпроси и военното разузнаване.

                              23.8.2011 г.

                              50.

                           Tarif (
                                 ) Akhras (
                                 ) (изв. още като Al Akhras (
                                 )

                              Дата на раждане: 2 юни 1951 г.;
                              Място на раждане: Хомс, Сирия;
                              Сирийски паспорт № 0000092405

                              Виден бизнесмен, извличащ облаги от режима и негов поддръжник. Основател на Akhras Group (суровини, търговия, обработка и логистика) и бивш председател на Търговската камара на Хомс. Тесни икономически отношения със семейството на президента Bashar Al-Assad. Член на Съвета на Федерацията на търговските камари на Сирия. Предоставя логистична подкрепа за режима (автобуси и платформи за превозване на танкове).

                              2.9.2011 г.

                              53.

                           Adib (
                                 ) Mayaleh (
                                 ) (изв. още като André Mayard)

                              Дата на раждане: 15 май 1955 г.;
                              Място на раждане: Bassir

                              Бивш гуверньор и председател на Съвета на директорите на Сирийската централна банка.
                              Adib Mayaleh е контролирал сирийския банков сектор е управлявал паричното предлагане в Сирия чрез емитиране и изтегляне от обращение на банкноти и контрол на валутния курс на сирийската лира. Предвид функциите си в Сирийската централна банка Adib Mayaleh оказва икономическа и финансова подкрепа на сирийския режим.
                              Бивш министър на икономиката и външната търговия, на власт след май 2011 г.

                              15.5.2012 г.

                              68.

                           Bassam (
                                 ) Sabbagh (
                                 ) (изв. още като Al Sabbagh (
                                 ))

                              Дата на раждане: 24 август 1959 г.;
                              Място на раждане: Дамаск;
                              Адрес: Kasaa, ул. „Anwar al Attar“, сграда „al Midani“, Дамаск;
                              Сирийски паспорт № 004326765, издаден на 2 ноември 2008 г., валиден до ноември 2014 г.

                              Съветник по юридическите и финансовите въпроси и управляващ делата на Rami Makhlouf и Khaldoun Makhlouf. Участва с Bashar al-Assad във финансирането на проект за недвижима собственост в Латакия. Предоставя финансова подкрепа на режима.

                              14.11.2011 г.

                              79.

                           Генерал-майор Talal (
                                 ) Makhluf (
                                 ) (изв. още като Makhlouf)

                              Бивш командир на 105-а бригада на Републиканската гвардия. Настоящ главнокомандващ на Републиканската гвардия. Член на сирийските въоръжени сили със звание „генерал-майор“, на служба след май 2011 г. Военен, участвал в репресиите в Дамаск.

                              1.12.2011 г.

                              80.

                           Генерал-майор Nazih (
                                 ) (изв. още като Nazeeh) Hassun (
                                 ) (изв. още като Hassoun)

                              Офицер със звание „генерал-майор“ от сирийските въоръжени сили, на служба след май 2011 г. Началник на дирекция „Политическа сигурност“ на сирийските служби за сигурност, на служба след май 2011 г. Отговорен за жестоките репресии срещу цивилното население в Сирия.

                              1.12.2011 г.

                              109.

                           Imad (
                                 ) Mohammad (
                                 ) (изв. още като Mohamed, Muhammad, Mohammed) Deeb (
                                 ) Khamis (
                                 ) (изв. още като Imad Mohammad Dib Khamees)

                              Дата на раждане: 1 август 1961 г.;
                              Място на раждане: близо до Дамаск

                              Министър-председател и бивш министър на електроенергията. Като министър в правителството споделя отговорността за жестоките репресии на режима срещу цивилното население.

                              23.3.2012 г.

                              114.

                           Emad (
                                 ) Abdul-Ghani (
                                 ) Sabouni (
                                 ) (изв. още като: Imad Abdul Ghani Al Sabuni)

                              Дата на раждане: 1964 г.;
                              Място на раждане: Дамаск

                              Бивш министър на телекомуникациите и технологиите, заемал този пост най-малко до април 2014 г. В качеството си на бивш министър от правителството споделя отговорността за жестоките репресии на режима срещу цивилното население. Назначен през юли 2016 г. за ръководител на Агенцията за планиране и международно сътрудничество (държавна агенция).

                              27.2.2012 г.

                              116.

                           Tayseer (
                                 ) Qala (
                                 ) Awwad (
                                 )

                              Дата на раждане: 1943 г.;
                              Място на раждане: Дамаск

                              Бивш министър на правосъдието. Свързан със сирийския режим и жестоките му репресии срещу цивилното население. Бивш председател на Военния съд. Член на Висшия съдебен съвет.

                              23.9.2011 г.

                              132.

                           Бригаден генерал Abdul- Salam (
                                 ) Fajr (
                                 ) Mahmoud (
                                 )

                              Началник на отдела в Bab Touma (Дамаск) на разузнавателната служба на военновъздушните сили. Отговорен за изтезанията на задържани представители на опозицията.

                              24.7.2012 г.

                              147.

                           General Amer al-Achi (изв. още като Amer Ibrahim al-Achi; изв. още като Amis al Ashi; изв. още като Ammar Aachi; изв. още като Amer Ashi) (
                                 )

                              Ръководител на разузнавателното звено на Агенция „Военновъздушно разузнаване“ (2012—2016 г.). Предвид функциите си в разузнавателната служба на военновъздушните сили Amer al-Achi е свързан с репресиите срещу сирийската опозиция.

                              24.7.2012 г.

                              153.

                           Waleed (
                                 ) (изв. още като Walid) Al Mo'allem (
                                 ) (изв. още като Al Moallem, Muallem (
                                 )

                              Заместник министър-председател, министър на външните работи и гражданите в чужбина. В качеството си на министър от правителството споделя отговорността за жестоките репресии на режима срещу цивилното население.

                              16.10.2012 г.

                              157.

                           Инж. Bassam (
                                 ) Hanna (
                                 )

                              Дата на раждане: 1954 г.;
                              Място на раждане: Алепо, Сирия

                              Бивш министър на водните ресурси, на власт след май 2011 г. В качеството си на бивш министър от правителството споделя отговорността за жестоките репресии на режима срещу цивилното население.

                              16.10.2012 г.

                              160.

                           Д-р Hazwan (
                                 ) Al Wez (
                                 ) (изв. още като Al Wazz)

                              Министър на образованието. В качеството си на министър от правителството споделя отговорността за жестоките репресии на режима срещу цивилното население.

                              16.10.2012 г.

                              169.

                           Д-р Adnan (
                                 ) Abdo (
                                 ) (изв. още като Abdou) Al Sikhny (
                                 ) (изв. още като Al-Sikhni, Al-Sekhny, Al-Sekhni)

                              Дата на раждане: 1961 г.;
                              Място на раждане: Алепо, Сирия

                              Бивш министър на промишлеността. В качеството си на бивш министър от правителството споделя отговорността за жестоките репресии на режима срещу цивилното население.

                              16.10.2012 г.

                              171.

                           Д-р Abdul-Salam (
                                 ) Al Nayef (
                                 )

                              Бивш министър на здравеопазването, на власт след май 2011 г. В качеството си на бивш министър от правителството споделя отговорността за жестоките репресии на режима срещу цивилното население.

                              16.10.2012 г.

                              175.

                           Najm-eddin (
                                 ) (изв. още като Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (изв. още като Khrait)

                              Бивш държавен министър. В качеството си на бивш министър от правителството споделя отговорността за жестоките репресии на режима срещу цивилното население.

                              16.10.2012 г.

                              176.

                           Abdullah (
                                 ) (изв. още като Abdallah) Khaleel (
                                 ) (изв. още като Khalil) Hussein (
                                 ) (изв. още като Hussain)

                              Бивш държавен министър, на власт след май 2011 г. В качеството си на бивш министър от правителството споделя отговорността за жестоките репресии на режима срещу цивилното население.

                              16.10.2012 г.

                              189.

                           Д-р Malek (
                                 ) Ali (
                                 ) (изв. още като Malik Ali)

                              Дата на раждане: 1956 г.;
                              Място на раждане: Тартус, Сирия

                              Бивш министър на висшето образование, на власт след май 2011 г. В качеството си на бивш министър от правителството споделя отговорността за жестоките репресии на режима срещу цивилното население.

                              24.6.2014 г.

                              206.

                           Генерал-майор Muhamad (
                                 ) (изв. още като Mohamed, Muhammad) Mahalla (
                                 ) (изв. още като Mahla, Mualla, Maalla, Muhalla)

                              Роден през 1960 г.;
                              Място на раждане: Jableh

                              Член на сирийските въоръжени сили със звание „генерал-майор“, на служба след май 2011 г. Началник на Сирийското военно разузнаване, Отдел 293 (Вътрешни работи), от април 2015 г. Отговорен за репресиите и насилието над цивилното население в Дамаск/област Дамаск. Бивш заместник-началник на Отдела за политическа сигурност (2012 г.), офицер от Сирийската републиканска гвардия и заместник-директор на дирекция „Политическа сигурност“. Началник на военната полиция, член на Бюрото за национална сигурност.

                              29.5.2015 г.

                              210.

                           Tahir (
                                 ) Hamid (
                                 ) Khalil (
                                 ) (изв. още като Tahir Hamid Khali; Khalil Tahir Hamid)

                              Звание: генерал-майор

                              Има военно звание генерал-майор, началник на дирекция „Артилерия и ракетни войски“ на сирийските въоръжени сили, на служба след май 2011 г. В качеството си на старши офицер от дирекция „Артилерия и ракетни войски“ е отговорен за жестоките репресии срещу цивилното население, включително разполагането на ракети и химическо оръжие от бригадите под негово командване в гъсто населени райони в Гута през 2013 г.

                              28.10.2016 г.

                              251.

                           Mohammad (
                                 ) Ziad (
                                 ) Ghriwati (
                                 ) (изв. още като Mohammad Ziad Ghraywati)

                              Mohammad Ziad Ghritawi е инженер в Сирийския научноизследователски център. Участва в разпространението и доставката на химическо оръжие. Mohammad Ziad Ghriwati участва в изграждането на варелни бомби, използвани срещу цивилното население в Сирия.
                              Свързан е с включеното в списъка образувание Сирийски научноизследователски център.

                              18.7.2017 г.

                              253.

                           Khaled (
                                 ) Sawan (
                                 )

                              Д-р Khaled Sawan е инженер в Сирийския научноизследователски център, който участва в разпространението и доставката на химическо оръжие. Участва в изграждането на варелни бомби, използвани срещу цивилното население в Сирия.
                              Свързан е с включеното в списъка образувание Сирийски научноизследователски център.

                              18.7.2017 г.

                              254.

                           Raymond (
                                 ) Rizq (
                                 ) (изв. още като Raymond Rizk)

                              Raymond Rizq е инженер в Сирийския научноизследователски център, участващ в разпространението и доставката на химическо оръжие. Участва в изграждането на варелни бомби, използвани срещу цивилното население в Сирия.
                              Свързан е с включеното в списъка образувание Сирийски научноизследователски център.

                              18.7.2017 г.

                              261.

                           Maher Sulaiman (изв. още като
                                 ; Mahir; Suleiman)

                              Място на раждане: Латакия, Сирия;
                              Доктор; директор на Висшия институт по приложни науки и технологии
                              Адрес: Higher Institute for Applied Sciences and Technology (HIAST), P.O. Box 31983, Damascus

                              Директор на Висшия институт по приложни науки и технологии (Higher Institute for Applied Sciences and Technology — HIAST), който предоставя обучение и подкрепа в рамките на сирийския сектор за разпространение на химическо оръжие. Поради високата длъжност, която заема в HIASТ, което е свързано и дъщерно образувание на SSRC, той е свързан с HIASТ и SSRC, които са включени в списъка образувания.

                              19.3.2018 г.“

                  II.

                  В част А „Лица“ посочените по-долу имена и съответни вписвания се заличават:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  В част А „Лица“ номерата на вписването за посочените по-долу лица се заменят, както следва:

                              Име на лицето

                              Настоящ номер на вписването

                              Нов номер на вписването

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  В част Б „Образувания“ посоченото по-долу вписване се изменя със следното:

                              Наименование

                              Идентификационни данни

                              Основания

                              Дата на включване в списъка

                              „60.

                           Higher Institute for Applied Sciences and Technology (HIAST) (Висш институт по приложни науки и технологии) (

                                 ) (изв. още като Institut Supérieur des Sciences Appliquées et de Technologie (ISSAT)

                              P.O. Box 31983, Barzeh

                              Свързан със и клон на Сирийския научноизследователски център (SSRC), който вече е включен в списъка. Осигурява обучение и подкрепа за SSRC и по тази причина е отговорен за жестоките репресии на цивилното население.

                              23.7.2014 г.“


title: Регламент за изпълнение (ЕС) 2018/775 на Комисията от 28 май 2018 година за определяне на правила за прилагането на член 26, параграф 3 от Регламент (ЕС) № 1169/2011 на Европейския парламент и на Съвета за предоставянето на информация за храните на потребителите по отношение на правилата за посочване на страната на произход или мястото на произход на основната съставка на дадена храна (Текст от значение за ЕИП. )

text:
               29.5.2018

               BG

               Официален вестник на Европейския съюз

               L 131/8

         РЕГЛАМЕНТ ЗА ИЗПЪЛНЕНИЕ (ЕС) 2018/775 НА КОМИСИЯТА
   от 28 май 2018 година
   за определяне на правила за прилагането на член 26, параграф 3 от Регламент (ЕС) № 1169/2011 на Европейския парламент и на Съвета за предоставянето на информация за храните на потребителите по отношение на правилата за посочване на страната на произход или мястото на произход на основната съставка на дадена храна
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите (1), и по-специално член 26, параграф 8 от него,
   като има предвид, че:

               (1)

               В член 26 от Регламент (ЕС) № 1169/2011 се установяват общи правила и изисквания относно посочването на страната на произход или мястото на произход на храните, които правила се прилагат, без да се засягат специалните разпоредби на Съюза.

               (2)

               В член 26, параграф 2, буква а) от Регламент (ЕС) № 1169/2011 се изисква да се посочва страната на произход или мястото на произход в случаите, когато липсата на посочване може да заблуди потребителя по отношение на реалната страна на произход или място на произход на съответния краен хранителен продукт, особено ако придружаващата го информация или етикетът като цяло предполагат, че той произхожда от друга страна или място. С този член се цели да предотврати предоставянето на подвеждаща информация, от която може да се предположи, че храната има даден произход, докато реалният ѝ произход е друг.

               (3)

               В член 26, параграф 3 от Регламент (ЕС) № 1169/2011 се предвижда, че когато страната на произход или мястото на произход на дадена храна са посочени и не съответстват на страната или мястото на произход на основната ѝ съставка, се посочва страната на произход или мястото на произход на съответната основна съставка или се отбелязва, че са различни от тези на храната. В посочения член се предвижда също така, че прилагането на тези изисквания е обвързано с приемането на акт за изпълнение.

               (4)

               В член 26, параграф 3 от Регламент (ЕС) № 1169/2011 се разглеждат случаи, когато страната на произход или мястото на произход се посочва задължително в съответствие с член 26, параграф 2, буква а) от Регламента или доброволно посредством посочване по друг начин — например чрез пояснение, термин, изображение или символ.

               (5)

               Доброволното посочване, като например географско пояснение, включено или придружаващо наименованието на храната, може също така да бъде част от наименованието на продукта, защитено като географско указание или като търговска марка съгласно съответните законодателни актове на ЕС.

               (6)

               Посочването на страната на произход или мястото на произход на дадена храна, които са част от наименованието на продукта, защитено като географско указание съгласно регламенти (ЕС) № 1151/2012 (2), (ЕС) № 1308/2013 (3), (ЕО) № 110/2008 (4) или (ЕС) № 251/2014 (5) на Европейския парламент и на Съвета, или защитено съгласно международни споразумения, попада в обхвата на член 26, параграф 3 от Регламент (ЕС) № 1169/2011. Като се има предвид фактът, че по отношение на тези наименования на даден продукт съществува вътрешноприсъща връзка между характеристиките на продукта и географския произход, че по отношение на тях се прилагат специални правила, включително относно етикетирането, и като се вземе предвид присъщата характеристика на тези наименования да съставляват права върху интелектуалната собственост, е необходимо допълнително да се проучи как произходът на основната съставка, предвиден в член 26, параграф 3 от Регламент (ЕС) № 1169/2011, следва да се посочва за споменатите наименования.

               (7)

               Посочването на страната на произход или мястото на произход на дадена храна, които са част от регистрирани търговските марки, попада в обхвата на член 26, параграф 3 от Регламент (ЕС) № 1169/2011. Търговските марки може да се състоят от знаци, по-специално думи, включително лични имена, рисунки, букви, цифри, цветове, формата на стоката или нейната опаковка, или звуци, при условие че тези знаци могат да придадат на стоките или услугите на дадено предприятие отличителни характеристики. Целта на търговската марка е да се даде възможност на потребителя да разпознае даден търговски източник или търговски произход във връзка с определена стока и/или услуги. Като се вземе предвид специфичното естество и целта на търговските марки, е целесъобразно да се проучи по-подробно как произходът на основната съставка, предвиден в член 26, параграф 3 от Регламент (ЕС) № 1169/2011, следва да бъде посочен, когато това се изисква за търговски марки.

               (8)

               В обхвата на настоящия регламент не следва да попадат обичайни и родови наименования, включително географски термини, които буквално означават произход, но за които общото разбиране не е като за посочване на произход или място на произход на храна.

               (9)

               За целите на настоящия регламент идентификационните обозначения, придружаващи храната в съответствие с Регламент (ЕО) № 853/2004 на Европейския парламент и на Съвета (6) относно определяне на специфични хигиенни правила за храните от животински произход, не следва да се считат за посочване на страната на произход или мястото на произход.

               (10)

               За да се предостави възможност на потребителите да направят по-добър информиран избор, е необходимо с настоящия регламент да бъдат определени специални правила, които следва да се прилагат, когато се посочва страната на произход или мястото на произход на основната съставка. Посочените правила гарантират, че тази информация е достатъчно точна и смислена.

               (11)

               Поради това е целесъобразно при такова посочване по отношение на основната съставка да се указва и географска област, която следва да бъде лесно разпознаваема за потребителя. Следва да бъде забранено използването на измислени наименования на региони или други географски области, които не предлагат смислена информация или които могат да заблудят потребителя по отношение на реалното място на произход на основната съставка.

               (12)

               Когато основната съставка е храна, която е обвързана със специални разпоредби на Съюза относно посочването на страната на произход или мястото на произход, тези разпоредби могат да бъдат използвани също така и за целите на член 26, параграф 3, буква а) от Регламент (ЕС) № 1169/2011.

               (13)

               Когато стопанските субекти в областта на храните предпочетат да посочат единствено страната на произход или мястото на произход на основната съставка като различно от това на храната, например поради наличие на повече или различни източници за доставка и специфични производствени процеси, е целесъобразно е да се предвиди уредба, която да отчита различните обстоятелства при преработката на храните. Съответното посочване следва да гарантира изчерпателна информация за потребителя.

               (14)

               Информацията, предоставена във връзка с основната съставка в съответствие с настоящия регламент, следва да допълва информацията, предоставена на потребителите относно страната на произход или мястото на произход на дадена храна, и тя следва да може да се вижда лесно, да се чете ясно и по целесъобразност — да бъде незаличима.

               (15)

               За прилагането на настоящия регламент следва да се предвиди подходящ преходен период в съответствие с член 47 от Регламент (ЕС) № 1169/2011, съгласно който се изисква всички нови мерки за информация за храните да се прилагат от 1 април на съответната календарна година

               (16)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Приложно поле
   1.   В настоящия регламент се определя какъв е начинът на прилагане на член 26, параграф 3 от Регламент (ЕС) № 1169/2011 в случаите, когато страната на произход или мястото на произход на дадена храна се посочват по някакъв начин, като например чрез пояснение, изображение, символ или термин, които се отнасят към места или географски области, освен когато става въпрос за географски термини, включени в обичайното или родовото наименование, и когато тези термини буквално означават произход, но за които общото разбиране не е като за посочване на страна на произход или място на произход.
   2.   Настоящият регламент не се прилага по отношение на географските указания, защитени съгласно Регламент (ЕС) № 1151/2012, Регламент (ЕС) № 1308/2013, Регламент (ЕО) № 110/2008 или Регламент (ЕС) № 251/2014 или защитени по силата на международни споразумения, нито по отношение на регистрираните търговски марки в случаите, когато последните представляват посочване на произход, преди да бъдат приети специални правила относно прилагането на член 26, параграф 3 по отношение на такова посочване.
   Член 2
   Посочване на страната на произход или мястото на произход на основната съставка
   Страната на произход или мястото на произход на основната съставка, различни от посочените страна на произход или място на произход на храната, се предоставят:

               а)

               с позоваване на една от следните географски области:

                           i)

                           „ЕС“, „извън ЕС“„ЕС и извън ЕС“; или

                           ii)

                           регион или друга географска област в границите на няколко държави членки или в границите на трети държави, ако са определени така съгласно международното публично право или са разпознаваеми от обичайно информирания средностатистически потребител; или

                           iii)

                           риболовна зона на ФАО или море или сладководен басейн, ако е определен като такъв съгласно международното право или е разпознаваем от обичайно информирания средностатистически потребител; или

                           iv)

                           държава членка/държави членки или трета държава/трети държави: или

                           v)

                           регион или друга географска област в границите на държава членка или в границите на трета държава, ако са разпознаваеми от обичайно информирания средностатистически потребител; или

                           vi)

                           страната на произход или мястото на произход съгласно съответните разпоредби на Съюза, приложими за основната съставка/основните съставки;

               б)

               или с пояснение, както следва:
               „(наименование на основната съставка) е/не е с произход от (страната на произход или мястото на произход на храната)“ или друга подобна формулировка, която би имала същото значение за потребителя.

         Член 3
   Представяне на информацията
   1.   Информацията, предвидена в съответствие с член 2, се изобразява с размер на шрифта, който не е по-малък от минималния размер на шрифта, изискван в съответствие с член 13, параграф 2 от Регламент (ЕС) № 1169/2011.
   2.   Без да се засягат разпоредбите на параграф 1, когато страната на произход или мястото на произход на дадена храна са посочени с думи, информацията, предоставена в съответствие с член 2, се изобразява в същото зрително поле като това на посочването на страната на произход или мястото на произход на храната и с размер на шрифта, при който височината на буквата „х“ е най-малко 75 % от височината на буквата „х“, ако страната на произход или мястото на произход на храната са посочени с думи.
   3.   Без да се засягат разпоредбите на параграф 1, когато страната на произход или мястото на произход на дадена храна не са посочени с думи, информацията, предоставена в съответствие с член 2, се изобразява в същото зрително поле като това на посочването на страната на произход или мястото на произход на храната.
   Член 4
   Влизане в сила, дата на прилагане и преходни мерки
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага от 1 април 2020 г.
   Храните, пуснати на пазара или етикетирани преди датата на прилагане на настоящия регламент, могат да бъдат продавани до изчерпване на наличностите.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 май 2018 година.

            За Комисията

            Председател

         Jean-Claude JUNCKER

      (1)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).

      (2)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).

      (3)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      (4)  Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (ОВ L 39, 13.2.2008 г., стр. 16).

      (5)  Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти и за отмяна на Регламент (ЕИО) № 1601/91 на Съвета (ОВ L 84, 20.3.2014 г., стр. 14).

      (6)  Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).